

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 24.martā Nr.**117**  (prot.Nr.**6**, **11**.§)

**Par apropriācijas palielināšanu Daugavpils pilsētas Izglītības pārvaldei**

Pamatojoties uz likuma “Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes (turpmāk - Dome) 2016.gada 28.janvāra saistošo noteikumu Nr.2 „Par Daugavpils pilsētas pašvaldības budžetu 2016.gadam” 9.punktu, kurš nosaka, ja 2016.gada valsts budžeta transfertu ieņēmumi un budžeta iestāžu ieņēmumi pārsniedz saistošajos noteikumos plānoto apjomu, tad budžeta izpildītājs izstrādā un iesniedz pieprasījumu par apropriācijas palielināšanu, ņemot vērā Pašvaldību aizņēmumu un galvojumu kontroles un pārraudzības padomes 2016.gada 17.februāra izrakstu no protokola Nr.2 „9.2.punkts. Par Daugavpils pilsētas pašvaldības aizņēmumu”, Daugavpils pilsētas domes Finanšu komitejas 2016.gada 17.marta sēdes protokolu Nr.7, atklāti balsojot: PAR – 11 (V.Bojarūns, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, V.Pučka, D.Rodionovs, A.Samarins, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Palielināt apropriāciju Daugavpils pilsētas Izglītības pārvaldei (reģ.Nr.90009737220, juridiskā adrese: Saules iela 7, Daugavpils) par EUR 223729 (divi simti divdesmit trīs tūkstoši septiņi simti divdesmit deviņi *euro*) un apstiprināt pamatbudžeta (dotācija no vispārējiem ieņēmumiem) ieņēmumu un izdevumu tāmes grozījumus 2016.gadam saskaņā ar pielikumu.

2. Apropriācijas palielināšanu veikt no saņemtā aizņēmuma.

3. Domes Finanšu nodaļai lēmuma 1. un 2.punktos izdarītos grozījumus iekļaut Daugavpils pilsētas pašvaldības budžetā 2016.gadam.

Pielikumā: 1. Daugavpils pilsētas Izglītības pārvaldes pamatbudžeta ieņēmumu un izdevumu tāmes grozījumi 2016.gadam (funkcionālā kategorija – IP Pārējā izglītības vadība).

2. Daugavpils pilsētas domes pamatbudžeta ieņēmumu un izdevumu tāme 2016.gadam.

Domes priekšsēdētāja 1.vietnieks *(personiskais paraksts)* J.Dukšinskis